ایگیت ، میللیتچی گنجلر!
ایرقچی -ایشغالچی رئژیم، سوردوغو قانلی حاکمیتینین ان آغیر گونلرین یاشاییر، ایچ و بین الملل جامعه ده مشروعییتینی تمامی ایله ایتیرمیش ، و ایشغالچی سیاست لرینی دوام ائتدیرمه سی اوچون، هر طورلو چیرکین حرکته ال آتماسی ممکوندور.
آرتیق بوتون میللتلر وحتی فارس میللتینین بیر چوخو بو سیستم ایله اولماز، و قورتولوش اوچون چوزوم آراییشیندادیرلار.
یئرتیجی حاکمیت، بوتون ایمکانلارین سفر بر ائده ره ک بونفرت و اوزگورلوک حس و ایسته یی آزالتماق و یا گئچیجی اولاراق باشقا یونلره چکمک اوچون میللت لرین آراسیندا اختلاف یاراداراق، چالایشیر عمومی آیاخلانمالارین قارشیسینی آلسین، اونون اوچون بیر عده اوزلریندن اولان مامور و یا آلینمیش و یا ایللرجه ایرقچی سویلم لر ایله یئتیشدیردیغی شخص لری قولاناراق چیرکین ، ایرقچی و آغیزا آلینمایان سوزلر ایله تورک میللتینه قارشی کلیب حاضیرلایب و یایدیلار.
بعضی بیزیم گنجلرده بو چیرکین اهانته قارشیلیق، ایسته نیلمین سوزلر صرف ائتدیلر، گورونوکی رژیمین ایستگی، بیزیم استادیوم لاردا ، میللی حقلریمیزی ایستمک یئرینه حسسیاتا قاتیلاراق بوا یله شعارلار سس لندیرمک دیر.
و شبهه سیز بو طرز داورانیش و دوشونجه ،حرکته بویوک ضرر وئره بیلیر زیرا:
۱-میللی حرکت انسان حقوقونا دایالی ، بین الملل قانونلاری چرچیوه سینده حرکت ائدن مدرن و حقلی بیر داوادیر!
۲-بیز ایرقچیلیق و ایشغالا معروض قالمیش بیر میللت اولاراق، حرکتیمیزین تملی « پایه سی» انسانلاری برابر گوروب و برابر حقوقلولوغون ساوونماقدیر!
۳-میللی حرکت هئچ بیر میللته و او جمله ده، فارس میللتینه قارشی دئیل و اولمازدا، حرکت ایرقچی سیاست و ایدئولوژویا قارشیدی!
۴-استادیومدا رئژیمین پیلانلادیغینین ترسینه ایرقچی سیاست و رئژیمی هدف آلان شعارلار سس لندیره ره ک، دونیایا داوامیزین نه قده ر چاغداش و بولگه میزین گئله جه یی اوچون مستقیل آزربایجانین یارانماسینین فایدالی اولدوغونو گوسترمه لییک.
یاشاسین گونئی آزربایجان قورتولوش مجادیله سی!
قهر اولسون ایرقچی – ایشغالچی رئژیم
گونئی آزربایجان میللی یول تشکیلاتی
۲۸.۰۱.۲۰۲۰
۰۸.۱۱.۱۳۹۸
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk unk